stanford-oval/wikipedia huggingface dataset:
รายพระนามคู่อภิเษกสมรสในพระมหากษัตริย์อิหร่าน
สมเด็จพระราชินีแห่งอิหร่าน > ราชวงศ์ปาห์ลาวี (พ.ศ. 2468 - 2510)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | ตาจ อัล-โมลูก (Tadj ol-Molouk) | ทัดเฟล โมลูก อัยรุมลู | 17 มีนาคม พ.ศ. 2412 | ไม่ปรากฏ | 15 ธันวาคม พ.ศ. 2468 | 16 กันยายน พ.ศ. 2484 พระสวามีสละราชบัลลังก์ | 10 มีนาคม พ.ศ. 2525 | พระเจ้าชาห์ เรซา ปาห์ลาวี |
|  | เจ้าหญิงเฟาซียะห์ ฟูอัดแห่งอียิปต์ (Princess Fawzia Fuad of Egypt) | พระเจ้าฟูอัดที่ 1 แห่งอียิปต์ | 5 พฤศจิกายน พ.ศ. 2464 | 16 มีนาคม พ.ศ. 2482 | 16 กันยายน พ.ศ. 2484 | 17 พฤศจิกายน พ.ศ. 2494 ทรงหย่า | 2 กรกฎาคม พ.ศ. 2556 | พระเจ้าชาห์ โมฮัมหมัด เรซา ปาห์ลาวี |
|  | โซรยา อัสฟานดิยารี-บักติยารี (Soraya Esfandiary-Bakhtiari) | คาลิล อัสฟานดิยารี | 22 มิถุนายน พ.ศ. 2475 | 12 กุมภาพันธ์ พ.ศ. 2494 | 12 กุมภาพันธ์ พ.ศ. 2494 | 6 เมษายน พ.ศ. 2501 ทรงหย่า | 26 ตุลาคม พ.ศ. 2544 | พระเจ้าชาห์ โมฮัมหมัด เรซา ปาห์ลาวี |
|  | ฟาราห์ ดีบา (Farah Diba) | โซห์รับ ดีบา | 14 ตุลาคม พ.ศ. 2481 | 21 ธันวาคม พ.ศ. 2502 | 21 ธันวาคม พ.ศ. 2502 | 26 ตุลาคม พ.ศ. 2510 เลื่อนพระอิสริยยศเป็นจักรพรรดินี | ยังทรงดำรงพระชนม์ชีพ | พระเจ้าชาห์ โมฮัมหมัด เรซา ปาห์ลาวี |
สมเด็จพระจักรพรรดินีแห่งอิหร่าน > ราชวงศ์ปาห์ลาวี (พ.ศ. 2510 - 2522)

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | ฟาราห์ ดีบา (Farah Diba) | โซห์รับ ดีบา | 14 ตุลาคม พ.ศ. 2481 | 21 ธันวาคม พ.ศ. 2502 | 26 ตุลาคม พ.ศ. 2510 | 11 กุมภาพันธ์ พ.ศ. 2522 พระสวามีถูกล้มราชบัลลังก์ | ยังทรงดำรงพระชนม์ชีพ | พระเจ้าชาห์ โมฮัมหมัด เรซา ปาห์ลาวี |
ผู้อ้างสิทธิในพระอิสริยยศสมเด็จพระจักรพรรดินีแห่งอิหร่าน

| พระฉายาลักษณ์ | พระนาม | พระบิดา | ประสูติ | เสกสมรส | เริ่มอ้างสิทธิ | สิ้นสุดการอ้างสิทธิ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | ฟาราห์ ดีบา (Farah Diba) | โซห์รับ ดีบา | 14 ตุลาคม พ.ศ. 2481 | 21 ธันวาคม พ.ศ. 2502 | 11 กุมภาพันธ์ พ.ศ. 2522 พระสวามีอ้างสิทธิ | 27 กรกฎาคม พ.ศ. 2523 พระสวามีสวรรคตและพระนางทรงขึ้นเป็นผู้อ้างสิทธิในราชบัลลังก์แทนพระสวามี | ยังทรงดำรงพระชนม์ชีพ | อดีตพระเจ้าชาห์ โมฮัมหมัด เรซา ปาห์ลาวี |
|  | ยัสมิน อาเตมัด-อามินี (Yasmine Etemad-Amini) | อับดุลลาห์ อาเตมัด-อามินี | 26 กรกฎาคม พ.ศ. 2511 | 12 มิถุนายน พ.ศ. 2529 | 12 มิถุนายน พ.ศ. 2529 | ปัจจุบัน | ยังทรงดำรงพระชนม์ชีพ | เจ้าชายเรซา ปาห์ลาวี มกุฎราชกุมารแห่งอิหร่าน |
ดูเพิ่ม

รายพระนามพระมหากษัตริย์อิหร่าน
ซือหม่า เชียน

| ซือหม่า เชียน |
| --- | --- |

เกิด: ราวปี 145 ปีก่อนคริสตกาล หรือ 135 ปีก่อนคริสตกาล หลงเหมิน จักรวรรดิฮั่น (ปัจจุบันคือเมืองเหอจิน มณฑลชานซี)
เสียชีวิต: ราว 86 ปีก่อนคริสตกาล
อาชีพ: นักประวัติศาสตร์
มีชื่อเสียงจาก: บันทึกประวัติศาสตร์อันยิ่งใหญ่
ญาติ: ซือหม่า ถาน (บิดา)
ซือหม่าเชียน (司馬遷) เป็นนักบันทึกประวัติศาสตร์ผู้ยิ่งใหญ่ที่โดนตอนองคชาตในสมัยราชวงศ์ฮั่นตรงกับรัชสมัยจักรพรรดิฮั่นอู่ตี้ (140-87ก่อนคริสตกาล)
ซือหม่าเชียน ถือกำเนิดในครอบครัวปัญญาชนครอบครัวหนึ่ง บิดาของเขาคือซือหม่าถาน (司馬談) เป็นอาลักษณ์หลวง หรือขุนนางผู้มีหน้าที่บันทึกเหตุการณ์ราชกิจในราชสำนักฮั่น และยังเป็นผู้เริ่มร่างเค้าโครงเนื้อหาประวัติศาสตร์จีนมาก่อนหน้า  ด้วยเหตุนี้ ตั้งแต่อายุ 10 ขวบซือหม่าเชียนก็เริ่มศึกษาวิชาวรรณคดี ประวัติศาสตร์และคัมภีร์ของสำนักต่าง ๆ กับผู้ทรงคุณวุฒิที่มีชื่อเสียงในยุคนั้น ในวัยเด็ก ซือหม่าเชียนก็เป็นคนช่างขบคิด เขามีความรู้ต่าง ๆ นานาเกี่ยวกับบุคคลและเหตุการณ์ต่าง ๆ ที่เกิดขึ้นในประวัติศาสตร์อย่างกว้างขวางนอกเหนือจากสิ่งที่ได้บันทึกไว้ในตำรา   เมื่อ 111 ปี ก่อนคริสต์ศักราช ซือหม่าเชียนได้รับมอบหมายให้ร่วมคณะเดินทางของราชสำนัก ออกเดินทางจากกรุงฉางอานไปเปิดสัมพันธไมตรีกับอาณาจักรในดินแดนทางตะวันตกเฉียงใต้ ทำให้มีโอกาสพบเห็นดินแดนต่าง ๆ อย่างกว้างขวางเมื่ออายุได้เพียง 20 ปี เมื่อถึงท้องที่หนึ่ง ซือหม่าเชียนก็จะบันทึกเรื่องราวเกี่ยวกับขนบธรรมเนียมประเพณีของท้องถิ่นนั้นอย่างละเอียด และเก็บสะสมประวัติและข้อมูลต่าง ๆ เกี่ยวข้องกับบุคคลและเหตุการณ์ที่มีชื่อเสียงในประวัติศาสตร์ของท้องถิ่นนั้น ๆ ด้วย
เมื่อ 108 ปีก่อนคริสต์ศักราช หลังบิดาถึงแก่กรรม ซือหม่าเชียนจึงได้รับการแต่งตั้งให้สืบทอดตำแหน่งอาลักษณ์หลวงของบิดาในราชสำนัก มีหน้าที่ดูแลพระคลังเก็บหนังสือของจักรพรรดิและทำหน้าที่บันทึกเหตุการณ์ราชกิจต่าง ๆ ในจดหมายเหตุของราชสำนัก ในช่วงเวลาดังกล่าว เขาได้ตามเสด็จจักรพรรดิอู่ตี้ไปในโอกาสต่าง ๆ ได้ไปดูงานตามสถานที่โบราณมากมายทั่วดินแดนอีกครั้งหนึ่ง หลังจากที่ได้สั่งสมข้อมูลอย่างอุดมสมบูรณ์แล้ว ซือหม่าเชียน ก็ใช้เวลานอกราชการเตรียมลงมือเขียน สื่อจี้ (史記) หรือ บันทึกประวัติศาสตร์ ซึ่งเป็นสารานุกรมด้านประวัติศาสตร์ 3,000 ปีของจีน
อย่างไรก็ตาม ซือหม่าเชียน ต้องถูกปลดจากตำแหน่งและถูกลงโทษด้วยการตอนด้วยข้อหาหมิ่นพระบรมเดชานุภาพ เมื่อเขาได้แสดงความเห็นคัดค้านจักรพรรดิฮั่นอู่ตี้ในการลงโทษแม่ทัพผู้หนึ่ง ทำให้จักรพรรดิไม่พอพระทัย แต่ภายหลังก็ทรงอภัยโทาและแต่งตั้งเขาให้กลับเข้ารับราชการโดยเลื่อนตำแหน่งให้เป็นราชเลขาธิการ แต่ซือหม่าเชียนยังคงเสียใจต่อการถูกลงโทษและสิ้นหวังกับการรับราชการ เขาจึงทุ่มเทใช้เวลากับการเรียบเรียง สื่อจี้ หรือ บันทึกประวัติศาสตร์ ตลอดชีวิต
แหล่งข้อมูลอื่น

ข้อมูลซือหม่าเซียน เก็บถาวร 2005-12-15 ที่ เวย์แบ็กแมชชีน จากเว็บไทยดี
สะโลเม

“สะโลเม” โดยทิเชียน
สะโลเม (อังกฤษ: Salome; กรีก: Σαλωμη) เป็นลูกสาวของเฮโรเดียส (Herodias) จากพันธสัญญาใหม่ (มาระโก 6:21-29 และมัทธิว 14:6-11 แต่ไม่ได้กล่าวชื่อ) ที่มีความเกี่ยวข้องกับการเสียชีวิตของนักบุญยอห์นผู้ให้รับบัพติศมา (หรือยอห์นแบปติสต์) แหล่งข้อมูลอีกแหล่งหนึ่งเกี่ยวกับสะโลเมมาจากหนังสือ “ประวัติศาสตร์ชนยิว” (Antiquities of the Jews) โดยนักประวัติศาสตร์ชาวยิวเฟลเวียส โจซีฟัส (Flavius Josephus) ที่กล่าวถึงชื่อและรายละเอียดของครอบครัว
ตามตำนานในคริสต์ศาสนาสะโลเมเป็นสัญลักษณ์ของสตรีที่มีเสน่ห์แรงเช่นในการเต้นรำที่ยั่วยวนอารมณ์ที่กล่าวถึงในพันธสัญญาใหม่ หรือเน้นความใจแข็งไม่แคร์ต่อความรู้สึกซึ่งตามพระวรสารเป็นสิ่งที่นำไปสู่ความตายของนักบุญยอห์นแบปติสต์ ในบทละคร “สะโลเม” ออสการ์ ไวลด์ (Oscar Wilde) เพิ่มลักษณะว่าเป็นผู้หลงเสน่ห์ศพ (necrophiliac) และถูกฆ่าวันเดียวกับที่ผู้ที่เธอขอให้ฆ่าตาย อีกความหมายหนึ่งมาจากอุปรากรของริชาร์ด เสตราส์ (Richard Strauss) ที่เขียนจากบทละครของออสการ์ ไวลด์ แต่ไม่ตรงกับข้อเขียนของโจซีฟัส ผู้กล่าวว่าสะโลเมมีชีวิตยืนต่อมาจนแต่งงานอีกสองครั้งและมีลูกอีกหลายคน
ดูเพิ่ม

ยอห์นผู้ให้รับบัพติศมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สะโลเม
เธียคลา ออห์ลันแดร์

นักแสดงละครเวทีและภาพยนตร์หญิงชาวสวีเดน
| เธียคลา ออห์ลันแดร์ |
| --- | --- |

เกิด: เธียคลา อตทิลเลีย ออห์ลันแดร์ 3 มิถุนายน ค.ศ. 1855(1855-06-03) นอร์เชอปิง ประเทศสวีเดน
เสียชีวิต: 8 เมษายน ค.ศ. 1925(1925-04-08) (69 ปี) เทบี ประเทศสวีเดน
อาชีพ: นักแสดงหญิง
ปีปฏิบัติงาน: ค.ศ. 1877–1923
เธียคลา ออห์ลันแดร์ (สวีเดน: Thecla Åhlander; 3 มิถุนายน ค.ศ. 1855 – 8 เมษายน ค.ศ. 1925) เป็นนักแสดงละครเวทีและภาพยนตร์ญิงชาวสวีเดน ซึ่งเริ่มอาชีพการแสดงบนเวทีในช่วงปลายคริสต์ศตวรรษที่ 19 และดำเนินไปจนถึงต้นคริสต์ทศวรรษ 1920
ชีวิตในวัยเด็กและอาชีพบนเวที

ออห์ลันแดร์มีชื่อตอนเกิดคือเธียคลา อตทิลเลีย ออห์ลันแดร์ เธอเกิดที่นอร์เชอปิง และเริ่มศึกษาละครในฐานะศิษย์ของฟรันส์ เฮียดไบก์ ใน ค.ศ. 1872 เธอศึกษาต่อที่โรงเรียนโรงละครหลวงตั้งแต่ ค.ศ. 1874 ถึง ค.ศ. 1877 เธอได้รับการเปิดตัวบนเวทีที่โรงละครหลวงในปี ค.ศ. 1877 ในละครเรื่องเอตนัมน์ (Ett namn) เธอทำงานอยู่ที่โรงละครจนกระทั่งปี ค.ศ. 1922 และตั้งแต่ปี ค.ศ. 1908 ถึง ค.ศ. 1915 ก็เป็นครูสอนละครที่โรงละครด้วย ออห์ลันแดร์กลายเป็นหนึ่งในนักแสดงละครเวทีหญิงระดับแนวหน้าของสแกนดิเนเวีย โดยปรากฏตัวในบทของเฮนริก อิบเซิน, บีเยินส์จาเนอ บีเยินซ็อน, ลุดวิก โฮลแบร์ก, ออกุสต์ บลอนช์, แอกเซล เอมิล เบตโซนิช ท่ามกลางคนอื่น ๆ เธอเป็นนักแสดงหญิงระดับแนวหน้าของโรงละครในปี ค.ศ. 1888 และได้รับลิตเตรีเซตาร์ติบุสในปี ค.ศ. 1891
อาชีพนักแสดงภาพยนตร์

ออห์ลันแดร์ยังปรากฏตัวในภาพยนตร์เงียบของสวีเดนสามเรื่องในช่วงต้นคริสต์ทศวรรษ 1920 ได้แก่ เอลิซาเบต ปี ค.ศ. 1921 ของกุนนาร์ คลินไบก์, กุนนาร์เฮียเดส ซอกา ปี ค.ศ. 1923 ของเมาริตซ์ สติลแลร์ และเรือนรก (สวีเดน: Eld ombord) ปี ค.ศ. 1923 ของวิคตอร์ เชอสเติร์ม
แหล่งข้อมูลอื่น

Thecla Åhlander ที่อินเทอร์เน็ตมูวีเดตาเบส
Svenska Filminstitutet
Idun, 7 April, 1893 เก็บถาวร 2016-03-04 ที่ เวย์แบ็กแมชชีน
ภาดาศักดิ์ ตันวิริยะเวชกุล

ภาดาศักดิ์ ตันวิริยะเวชกุล (เกิดเมื่อวันที่ 17 พฤษภาคม พ.ศ. 2539) ชื่อเล่น ไบร์ท เป็นนักเทเบิลเทนนิสชาวไทย สังกัดสโมสร ฟัลเคนเบิร์ก บีทีเค ในลีกอาชีพสูงสุดของประเทศสวีเดน หรือ "พินกิส ลีก" มีผลงานเป็นที่รู้จักในระดับนานาชาติ จากการคว้าเหรียญทองหญิงคู่ผสมในซีเกมส์ 2017 คู่กับ สุธาสินี เสวตรบุตร ซึ่งเป็นเหรียญทองแรกในรอบ 32 ปีของประเภทคู่ผสมไทย
ประวัติ

ภาดาศักดิ์ เกิดเมื่อวันที่ 17 พฤษภาคม พ.ศ. 2539 เป็นบุตรของ วชัย ตันวิริยะเวชกุล และ ขันธจิตร พรหมศร ภาดาศักดิ์มีพี่ชาย 1 คนชื่อ รักศักดิ์ ตันวิริยะเวชกุล (ชื่อเล่น บีม) ภาดาศักดิ์จบการศึกษาระดับประถมจากโรงเรียนถนอมพิศวิทยา และจบการศึกษาระดับปริญญาตรีจากคณะบริหารธุรกิจ สาขาการจัดการ มหาวิทยาลัยรัตนบัณฑิต ภาดาศักดิ์มีโค้ชประจำตัวคนแรกคือ ธนบูรณ์ เจริญปัญญาบูรณ์ โค้ชประจำตัวคนที่สองคือ ศรัณย์ บริรักษ์สราวุธ และโค้ชประจำตัวคนปัจจุบันคือ กรกิจ เสริมกิจเสรี  ภาดาศักดิ์เริ่มเล่นกีฬาเทเบิลเทนนิสตั้งแต่อายุ 7 ขวบ ภาดาศักดิ์เป็นเยาวชนทีมชาติตั้งแต่อายุ 13 ปี และได้เข้าร่วมทีมชาติชุดใหญ่ตอนอายุ 15 ปี ภาดาศักดิ์ได้เข้าร่วมการแข่งขันโอลิมปิกเยาวชนฤดูร้อน 2010และโอลิมปิกเยาวชนฤดูร้อน 2014 รวมไปถึงเข้ารอบ 64 คนสุดท้ายในการแข่งขัน โอลิมปิกฤดูร้อน 2016 ภาดาศักดิ์มีโอกาสได้เข้าร่วมสโมสรมากมายทั้งการเล่นให้สโมสร มุงกี้ดอล ของลีก 2 ที่สวีเดน, สังกัด ซาน เซบาสเตียน เด รอส ที่สเปนและ ทีม ซาร์ ของประเทศบาห์เรน ในแข่งขันรายการ "ดับเบิ้ลยูอีเอสจี" หรือ เวสต์ เอเชีย แชมเปี้ยนชิพ ปัจจุบันภาดาศักดิ์ลงแข่งขันลีกอาชีพให้กับต้นสังกัด ฟัลเคนเบิร์ก บีทีเค ใน พินกิส ลีก ลีกเทเบิลเทนนิสอาชีพสูงสุดของประเทศสวีเดน
รางวัล

| ปี พ> ศ. | รายการ | ประเภท | ผล | สังกัด |
| --- | --- | --- | --- | --- |
| 2549 | เทเบิลเทนนิสชิงแชมป์ประเทศไทยประจำปี 2549  | เยาวชนชายเดี่ยวอายุไม่เกิน 10 ปี | เหรียญเงิน | โรงเรียนถนอมพิศวิทยา |
| 2549 | เทเบิลเทนนิสระหว่างโรงเรียน ประจำปี 2549 | เยาวชนชายเดี่ยวอายุไม่เกิน 10 ปี | เหรียญทอง | โรงเรียนถนอมพิศวิทยา |
| 2549 | เทเบิลเทนนิสระหว่างโรงเรียน ประจำปี 2549 | ชายคู่อายุไม่เกิน 10 ปี | เหรียญทอง | โรงเรียนถนอมพิศวิทยา |
| 2549 | เทเบิลเทนนิสระหว่างโรงเรียน ประจำปี 2549 | ทีมชายอายุไม่เกิน 10 ปี | เหรียญทอง | โรงเรียนถนอมพิศวิทยา |
| 2550 | ปิงปอง All Thailand #3 ราชบุรี | เยาวชนชายเดี่ยวอายุไม่เกิน 12 ปี | เหรียญทองแดง | STIGA |
| 2550 | เทเบิลเทนนิสกึ่งอาชีพประจำปี 2550 | เยาวชนชายเดี่ยวอายุไม่เกิน 12 ปี | เหรียญทอง | STIGA |
| 2550 | เทเบิลเทนนิสกึ่งอาชีพประจำปี 2550 | เยาวชนชายเดี่ยวอายุไม่เกิน 15 ปี | เหรียญทองแดง | STIGA |
| 2550 | เทเบิลเทนนิสลพบุรีคัพครั้งที่ 11 | เยาวชนชายเดี่ยวอายุไม่เกิน 11 ปี | เหรียญทอง | STIGA |
| 2550 | เทเบิลเทนนิสลพบุรีคัพครั้งที่ 11 | เยาวชนชายเดี่ยวอายุไม่เกิน 13 ปี | เหรียญทอง | STIGA |
| 2550 | เทเบิลเทนนิสชิงแชมป์แห่งประเทศไทยประจำปี 2550 | เยาวชนชายเดี่ยวอายุไม่เกิน 12 ปี | เหรียญเงิน | STIGA |
| 2552 | ปิงปอง All Thailand เซอร์กิต 1 พัทยา | เยาวชนชายเดี่ยวอายุไม่เกิน 15 ปี | เหรียญทอง | โอสถสภาเอ็มสปอร์ต |
| 2552 | Taiyuan International Junior & Cadet Open 2009 | ทีมชายอายุไม่เกิน 15 ปี | เหรียญทองแดง | ประเทศไทย |
| 2553 | ซีเกมส์ 2013 | ทีมชาย | เหรียญเงิน | ประเทศไทย |
| 2554 | กีฬายุวชนโลก ครั้งที่ 44 | ชายเดี่ยว | เหรียญทอง | กรุงเทพมหานคร |
| 2554 | กีฬายุวชนโลก ครั้งที่ 44 | ชายคู่ | เหรียญทอง | กรุงเทพมหานคร |
| 2554 | ชิงชนะเลิศแห่งประเทศไทย ประจำปี 2554 | คู่ผสม | เหรียญทอง | - |
| 2554 | ชิงชนะเลิศแห่งประเทศไทย ประจำปี 2554 | ชายคู่ | เหรียญเงิน | - |
| 2558 | ซีเกมส์ 2015 | ชายเดี่ยว | เหรียญทองแดง | ประเทศไทย |
| 2558 | ซีเกมส์ 2015 | ชายคู่ | เหรียญเงิน | ประเทศไทย |
| 2558 | ซีเกมส์ 2015 | คู่ผสม | เหรียญเงิน | ประเทศไทย |
| 2560 | ซีเกมส์ 2017 | ชายเดี่ยว | เหรียญทองแดง | ประเทศไทย |
| 2560 | ซีเกมส์ 2017 | ชายคู่ | เหรียญทองแดง | ประเทศไทย |
| 2560 | ซีเกมส์ 2017 | คู่ผสม | เหรียญทอง | ประเทศไทย |
| 2561 | กีฬามหาวิทยาลัยแห่งประเทศไทย ครั้งที่ 45 | ชายเดี่ยว | เหรียญทอง | มหาวิทยาลัยรัตนบัณฑิต |
| 2561 | กีฬามหาวิทยาลัยแห่งประเทศไทย ครั้งที่ 45 | ชายคู่ | เหรียญทองแดง | มหาวิทยาลัยรัตนบัณฑิต |
| 2562 | ซีเกมส์ 2019 | ชายเดี่ยว | เหรียญทองแดง | ประเทศไทย |
| 2563 | 2020 ITTF Challenge Plus Portugal Open | คู่ผสม | เหรียญทองแดง | - |
| 2563 | เทเบิลเทนนิส ชิงแชมป์สโมสร ประจำปี 2563 | ทีมชาย | เหรียญทอง | โปลิศ ทีมเอ |
แหล่งข้อมูลอื่น

ภาดาศักดิ์ ตันวิริยะเวชกุล ที่อินสตาแกรม
ภาดาศักดิ์ ตันวิริยะเวชกุล ที่เฟซบุ๊ก
| ด ค ก ประเทศไทยในโอลิมปิกฤดูร้อน 2016 |
| --- | --- |
 2 เหรียญทอง  2 เหรียญเงิน  2 เหรียญทองแดง อันดับที่: 35 
ยิงธนู:  วิทยา ทำว่อง 
กรีฑา:  บุญถึง ศรีสังข์  เจน วงษ์วรโชติ  ณัฐธยาน์ ธนรณวัฒน์  สุเบญรัตน์ อินแสง 
แบดมินตัน:  บดินทร์ อิสสระ  บุญศักดิ์ พลสนะ  พรทิพย์ บูรณะประเสริฐสุข  พุธิตา สุภจิรกุล  รัชนก อินทนนท์  ทรัพย์สิรี แต้รัตนชัย  สาวิตรี อมิตรพ่าย 
มวยสากล:  อำนาจ รื่นเริง  ฉัตร์ชัย บุตรดี  เปี่ยมวิไล เล่าเปี่ยม  สายลม อาดี  วุฒิชัย มาสุข 
จักรยาน:  อะแมนดา คาร์  จุฑาธิป มณีพันธุ์ 
กอล์ฟ:  เอรียา จุฑานุกาล  กิรเดช อภิบาลรัตน์  พรอนงค์ เพชรล้ำ  ธงชัย ใจดี 
ยูโด:  คุณาธิป เยี่ยอ้น 
เรือพาย:  จารุวัฒน์ แสนสุข  พุทธรักษา นีกรี โรเดนเบิร์ก 
เรือใบ:  กมลวรรณ จันทร์ยิ้ม  กีรติ บัวลง  นัฐพงษ์ โพธิ์นพรัตน์  ศิริพร แก้วดวงงาม 
ยิงปืน:  อัฐพล เอื้ออารี  นภิศ ต่อตั้งพานิช  พิมพ์อร คล้ายสุบรรณ  สุธิยา จิวเฉลิมมิตร  ธันยพร พฤกษากร 
ว่ายน้ำ:  ณัฐฐานันท์ จันกระจ่าง  รดมยศ มาตเจือ 
เทเบิลเทนนิส:  นันทนา คำวงศ์  ภาดาศักดิ์ ตันวิริยะเวชกุล  สุธาสินี เสวตรบุตร 
เทควันโด:   พาณิภัค วงศ์พัฒนกิจ  พรรณนภา หาญสุจินต์   เทวินทร์ หาญปราบ 
เทนนิส:  สรรค์ชัย รติวัฒน์  สนฉัตร รติวัฒน์ 
ยกน้ำหนัก:  จตุภูมิ ชินวงศ์   พิมศิริ ศิริแก้ว  ศรัท สุ่มประดิษฐ   สินธุ์เพชร กรวยทอง  ศิริภุช กุลน้อย   โสภิตา ธนสาร   สุกัญญา ศรีสุราช  ไตรรัตน์ บุญสุข  วิทูรย์ มิ่งมูล 
ผู้เข้าแข่งขัน : 54 คนใน 15 ชนิดกีฬา ผู้ถือธง : รัชนก อินทนนท์
ซาราห์ ดัชเชสแห่งยอร์ก

| ซาราห์ |
| --- | --- |
ดัชเชสแห่งยอร์ก

เกิด: ซาราห์ มาร์กาเรต เฟอร์กูสัน 15 ตุลาคม พ.ศ. 2502 (65 ปี) โรงพยาบาลลอนดอนเวลเบก ลอนดอน ประเทศอังกฤษ
คู่สมรส: เจ้าชายแอนดรูว์ ดยุกแห่งยอร์ก (พ.ศ. 2529–2539)
บิดามารดา: รอนัลด์ เฟอร์กูสัน ซูเซิน บาร์รันเตส
อาชีพ: นักเขียน, โฆษก, ผู้ผลิตภาพยนตร์, นักอุปถัมภ์องค์กรการกุศล
ซาราห์ ดัชเชสแห่งยอร์ก (อังกฤษ: Sarah, Duchess of York) นามเดิม ซาราห์ มาร์กาเรต เฟอร์กูสัน (Sarah Margaret Ferguson; 15 ตุลาคม พ.ศ. 2502) ชื่อเล่น เฟอร์กี (Fergie) เป็นนักเขียน, โฆษก, ผู้ผลิตภาพยนตร์, นักอุปถัมภ์องค์กรการกุศล และผู้มีชื่อเสียงทางโทรทัศน์ชาวสหราชอาณาจักร เป็นอดีตพระชายาในเจ้าชายแอนดรูว์ ดยุกแห่งยอร์ก พระราชโอรสพระองค์ที่สองในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ
ซาราห์เป็นธิดาของรอนัลด์ เฟอร์กูสันกับซูเซิน บาร์รันเตส (สกุลเดิมไรท์) มีพระธิดาสองพระองค์คือเจ้าหญิงเบียทริซและเจ้าหญิงยูเชนี ผู้สืบราชสันตติวงศ์สหราชอาณาจักรลำดับที่เก้าและสิบ ตามลำดับ
สมรส

ซาราห์สมรสกับเจ้าชายแอนดรูว์เมื่อวันที่ 23 กรกฎาคม พ.ศ. 2529 ณ เวสต์มินสเตอร์แอบบีย์ สมเด็จพระราชินีนาถทรงพระราชทานพระอิสริยยศ ดยุกแห่งยอร์ก แก่เจ้าชายแอนดรูว์ หลังการเสกสมรสซาราห์จึงได้รับฐานันดรศักดิ์ชั้น รอยัลไฮนิส และบรรดาศักดิ์ ดัชเชสแห่งยอร์ก ตามสามีโดยอัตโนมัติ
ทั้งสองมีพระธิดาสองพระองค์คือเจ้าหญิงเบียทริซ (8 สิงหาคม พ.ศ. 2531) และเจ้าหญิงยูเชนี (23 มีนาคม พ.ศ. 2533) หลังการเสกสมรส ดัชเชสแห่งยอร์กมีน้ำหนักเพิ่มขึ้นกว่า 100 กิโลกรัม แท็บลอยด์ของสหราชอาณาจักรเรียกเธอว่า "ดัชเชสออฟพอร์ก" (Duchess of Pork) หรือดัชเชสแห่งหมู ด้วยความเหยียดหยัน
แยกกันอยู่และการหย่า

ในหนังสือชีวประวัติของซาราห์ แบรดฟอร์ด ระบุว่าซาราห์ไม่อาจทนพระสวามีซึ่งประกอบพระกรณียกิจในฐานะทหารเรือและต้องห่างจากบ้านไปนาน ๆ ต่อมา พ.ศ. 2534 ทั้งสองมีปัญหาครอบครัวและแยกกันอยู่ เพราะเจ้าชายแอนดรูว์ต้องเดินเรือตลอด และมีผู้พบว่าดัชเชสแห่งยอร์กไปอยู่ในบริษัทแห่งหนึ่งกับผู้ชายคนอื่น หนึ่งในนั้นคือสตีฟ ไวแอต มหาเศรษฐีชาวเท็กซัส ดยุกและดัชเชสแห่งยอร์กจึงออกประกาศว่าทั้งสองพระองค์ทรงแยกกันอยู่เมื่อวันที่ 19 มีนาคม พ.ศ. 2535 หลังการประกาศว่าทรงแยกกันอยู่ สำนักพระราชวังจึงมีประกาศว่าต่อจากนี้ไป ดัชเชสแห่งยอร์กจะไม่ร่วมประกอบพระกรณียกิจในนามของสมเด็จพระราชินีนาถ และสมเด็จพระราชินีนาถมีพระราชกระแสว่ามิทรงเกี่ยวกับข้องกับปัญหาหนี้สินต่าง ๆ ของดัชเชสแห่งยอร์ก
มีผู้แอบถ่ายภาพของดัชเชสแห่งยอร์กขณะเปลือยท่อนบนและอาบแดดกับจอห์น ไบรอัน ผู้จัดการฝ่ายการเงินชาวอเมริกัน ตีพิมพ์โดยเดลีมีร์เรอ แท็บลอยด์ของสหราชอาณาจักรเมื่อเดือนสิงหาคม พ.ศ. 2535 ดัชเชสต้องทนทุกข์กับการถูกเย้ยหยันจากประชาชนอย่างกว้างขวาง และกลายเป็นรอยร้าวระหว่างซาราห์กับพระราชวงศ์สหราชอาณาจักร พ.ศ. 2538 เจ้าหญิงมาร์กาเรต เคาน์เตสแห่งสโนว์ดอน พระมาตุจฉาในดยุกแห่งยอร์ก ประทานช่อดอกไม้แด่ซาราห์พร้อมแนบลายพระหัตถ์เนื้อความว่า "สิ่งที่เธอทำต่อครอบครัวมันน่าละอายเหลือจินตนาการ"
การหย่าสิ้นสุดในวันที่ 30 พฤษภาคม พ.ศ. 2539 หลังการหย่าซาราห์ได้รับเงิน 15,000 ปอนด์ต่อปี เพราะเป็นข้อตกลงหลังการหย่า และเธออ้างต่อเวตวอตเชอร์ในฐานะโฆษกหญิง ว่าเงินดังกล่าวเป็น "แหล่งรายได้หลัก" ของเธอ อย่างไรก็ตามเจ้าหน้าที่อาวุโสของเดอะซันเดย์เทเลกราฟระบุว่าซาราห์ได้รับเงินก้อนจำนวน 3 ล้านปอนด์ สำหรับตั้งตัว และยังมีส่วนร่วมในการดูแลพระธิดาทั้งสอง
ในวันหย่า เธอต้องออกจากฐานันดรชั้นรอยัลไฮนิส แต่ยังคงบรรดาศักดิ์ "ดัชเชสแห่งยอร์ก" เพราะในพระราชหัตถเลขาพระราชทานพระราชานุญาต (letters patent) เดือนสิงหาคม พ.ศ. 2535 ระบุว่าหลังการหย่าร้างซาราห์จะไม่มีฐานันดรเป็นรอยัลไฮนิสเพราะการสมรสกับดยุกแห่งยอร์กถือว่าสิ้นสุดแล้ว ปัจจุบันเธอจึงใช้ชื่อว่า ซาราห์ ดัชเชสแห่งยอร์ก แต่หากเธอสมรสใหม่ เธอจะต้องออกจากบรรดาศักดิ์ดังกล่าว
บรรดาศักดิ์

15 ตุลาคม พ.ศ. 2502 – 23 กรกฎาคม พ.ศ. 2529 : ซาราห์ มาร์กาเรต เฟอร์กูสัน
23 กรกฎาคม พ.ศ. 2529 – 30 พฤษภาคม พ.ศ. 2539 : รอยัลไฮเนส ดัชเชสแห่งยอร์ก
เฉพาะในประเทศสกอตแลนด์ : รอยัลไฮเนส เคาน์เตสแห่งอินเวอร์นิส
30 พฤษภาคม พ.ศ. 2539 – ปัจจุบัน : ซาราห์ ดัชเชสแห่งยอร์ก
กาตารีนาแห่งบรากังซา

| กาตารีนาแห่งบรากังซา |
| --- | --- |
พระสาทิสลักษณ์โดยปีเตอร์ เลลี ป. 1663–65
สมเด็จพระราชินีแห่งอังกฤษ สกอตแลนด์ และไอร์แลนด์
ดำรงพระยศ: 21 พฤษภาคม 1662 – 6 กุมภาพันธ์ 1685

ประสูติ: 25 พฤศจิกายน ค.ศ. 1638(1638-11-25) พระราชวังวีลาวีซอซา วีลาวีซอซา โปรตุเกส
สวรรคต: 31 ธันวาคม ค.ศ. 1705(1705-12-31) (67 ปี) พระราชวังเบมโพสตา ลิสบอน ประเทศโปรตุเกส
ฝังพระศพ: วิหารแพนธีอันแห่งราชวงศ์บราแกนซา ลิสบอน
คู่อภิเษก: พระเจ้าชาลส์ที่ 2 แห่งอังกฤษ (สมรส 1662; เสียชีวิต 1685)
ราชวงศ์: บรากังซา
พระราชบิดา: พระเจ้าฌูเอาที่ 4 แห่งโปรตุเกส
พระราชมารดา: ลุยซาแห่งเมดินา-ซิโดเนีย สมเด็จพระราชินีแห่งโปรตุเกส
ศาสนา: โรมันคาทอลิก
ลายพระอภิไธย: 
| ธรรมเนียมพระยศของ กาตารีนาแห่งบรากังซา |
| --- | --- |
ตราประจำพระอิสริยยศ
ธงประจำพระอิสริยยศ
การทูล: Her Majesty The Queen Consort (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty Queen Consort  (พระพุทธเจ้าข้า/เพคะ)
กาตารีนาแห่งบรากังซา (โปรตุเกส: Catarina de Bragança; 25 พฤศจิกายน ค.ศ. 1638 – 31 ธันวาคม ค.ศ. 1705) ทรงเป็นเจ้าหญิงแห่งโปรตุเกสและสมเด็จพระราชินีแห่งอังกฤษ สกอตแลนด์ และไอร์แลนด์
ช่วงต้นของพระชนม์ชีพ

เจ้าหญิงกาตารีนาแห่งบรากังซา-โปรตุเกสประสูติที่วีลาวีซอซา เป็นพระราชธิดาองค์ที่ 2 ใน พระเจ้าฌูเอาที่ 4 แห่งโปรตุเกส เมื่อครั้งทรงเป็นดยุคแห่งบรากังซากับเจ้าหญิงลุยซาแห่งเมดินา-ซิโดเนีย ธิดาในดยุคแห่งเมดินา-ซิโดเนีย ทางพระราชมารดา พระองค์เป็นพระราชปนัดดารุ่นที่ 3 ใน นักบุญฟรานซิส บอร์เจีย พระองค์ทรงศึกษาในคอนแวนต์ เจ้าหญิงแคทเทอรีนทรงได้รับการควบคุมศึกษาจากพระมารดา ทำให้ทรงสนิทสนมกับพระราชมารดามาก
เนื่องจากการฟื้นฟูพระราชวงศ์โปรตุเกส ซึ่งก็คือ ราชวงศ์บรากังซา ทำให้พระราชบิดาของพระองค์ได้ครองราชสมบัติในวันที่ 1 ธันวาคม 1640 พระองค์ได้ถูกเสนอให้เป็นพระคู่ครองในเจ้าชายจอห์นแห่งออสเตรีย ผู้เยาว์, ฟรังซัวส์ เดอ เวนโดเม ดยุคแห่งโบฟอร์ต, พระเจ้าหลุยส์ที่ 14 แห่งฝรั่งเศส และพระเจ้าชาลส์ที่ 2 แห่งอังกฤษ พระองค์ถูกมองว่าเป็นช่องทางแห่งความสัมพันธ์และผลประโยชน์สำหรับการทำสัญญาเป็นพันธมิตรระหว่างอังกฤษกับโปรตุเกส หลังจากสนธิสัญญาพีเรนิสในปี 1659 แล้วโปรตุเกสก็ละทิ้งฝรั่งเศส และเมื่อพระเจ้าชาลส์ที่ 2 ได้รับราชบัลลังก์อังกฤษคืนเมื่อปี 1660 พระมารดาของกาตารีนาก็เริ่มเปิดการเจรจาเรื่องการแต่งงานของกาตารีนากับที่ปรึกษาของพระเจ้าชาลส์ ในที่สุดสนธิสัญญาการแต่งงานระหว่างทั้งสองพระองค์ก็ได้รับการลงนามเมื่อวันที่ 23 มิถุนายน 1661
บั้นปลายพระชนม์ชีพ

ในพระอาการประชวรระยะสุดท้ายของพระเจ้าชาลส์ที่ 2 จากการถูกลอบปลงพระชนม์ ในปี 1685 พระนางทรงวิตกกังวลกับการประนีประนอมของพระองค์กับฝ่ายคาทอลิก พระนางทรงเศร้าสลดอย่างยิ่งต่อการสวรรคตของพระสวามี ต่อมาในปีเดียวกันพระนางทรงขอพระราชทานอภัยโทษแก่เจมส์ สกอตต์ ดยุคแห่งมอนม็อธที่ 1จากข้อหากบฏแผ่นดินจากเหตุการณ์กบฏมอนม็อธ ซึ่งเป็นพระบุตรนอกสมรสของพระเจ้าชาลส์ที่ 2 และเป็นโปรเตสแตนต์เพื่อสร้างความนิยมต่อประชาชนในอังกฤษในการเป็นปฏิปักษ์ต่อพระเจ้าเจมส์ผู้เป็นโรมันคาทอลิก แต่พระนางทรงขอพระราชทานอภัยโทษไม่สำเร็จ พระเจ้าเจมส์ที่ 2 แห่งอังกฤษได้สั่งปลงพระชนม์เจมส์ สกอตต์ ผู้เป็นพระนัดดาเสีย
อดีตพระราชินีแคทเธอรีนยังคงประทับอยู่ในอังกฤษที่พระตำหนักซัมเมอร์เซต จนกระทั่งรัชกาลของพระเจ้าเจมส์ที่ 2 แห่งอังกฤษจบลงจากการการปฏิวัติอันรุ่งโรจน์ โดยพระเจ้าวิลเลียมที่ 3 แห่งอังกฤษและสมเด็จพระราชินีนาถแมรีที่ 2 แห่งอังกฤษ
เริ่มแรกทรงทำตามเงื่อนไขที่ดีกับพระเจ้าวิลเลียมและพระนางแมรี พระอิสริยยศของพระนางหมดอำนาจตามการปฏิบัติของศาสนา ซึ่งการเป็นคาทอลิกของพระนางนำไปสู่ความเข้าใจผิดและการแตกแยก พระนางทรงถูกริบทรัพย์สินและลดจำนวนคนรับใช้ พระนางทรงถูกเตือนและต่อต้านจากรั้ฐบาลว่าทรงเป็นต้นเหตุ ทำให้เกิดความไม่สงบระหว่างคาทอลิกและอังกลิตัน อดีตพระราชินีแคทเทอรีนทรงต้องเสด็จกลับโปรตุเกสในเดือนมีนาคม 1692
พระนางทรงสนับสนุนการทำสนธิสัญญาเมทูเอนในปี 1703 กับอังกฤษ และทรงเป็นผู้สำเร็จราชการแผ่นดินในพระเจ้าปีเตอร์ที่ 2 แห่งโปรตุเกส ผู้เป็นพระอนุชา ในปี 1701 และ 1704 ถึง 1705 พระนางสวรรคตที่ พระราชวังเบมปอสตา กรุงลิสบอน ในวันที่ 31 ธันวาคม 1705 และพระบรมศพทรงถูกฝังที่ พระอารามเจโรมนิโมส ในซานตา มาเรีย เดอ เบเรม กรุงลิสบอน
ผลกระทบที่สำคัญทางประวัติศาสตร์และวัฒนธรรม

มีทฤษฎีเสนอกันว่าพระนางกาตารีนาทรงกำหนดวิธีการดื่มชาด้วยพระองค์เอง เวลาดื่มชาของอังกฤษในปัจจุบันเป็นกิจกรรมที่ได้รับความนิยมมากอยู่แล้วในหมู่หมู่ชั้นสูงชาวโปรตุเกสสมัยนั้น ชาได้ถูกนำเข้าสู่โปรตุเกสจากเมืองท่าของโปรตุเกสในเอเชียรวมทั้งผ่านสถานีการค้าโปรตุเกสในมาเก็และญี่ปุ่น การดื่มชา"High Tea"ใน เวลา 16:00 น. (บางคนก็นิยมดื่มเวลา 17:00 น.) เดิมเป็นประเพณีโปรตุเกส พระนางกาตารีนายังทรงแนะนำวิธีการดื่มแบบดั้งเดิมบนโต๊ะรับประทานอาหารของอังกฤษ แม้ว่าบางคนได้อ้างว่าเขต ควีนส์ในนครนิวยอร์กตั้งตามพระของพระนางกาตารีนาแห่งบรากังซา แต่ก็ไม่มีการกล่าวถึงพระนามของพระนางในเอกสารทางราชการของเขตในช่วง 200 ปีแรกเลย แต่ก็เป็นที่ยอมรับกันว่าเขต Queens County ตั้งชื่อตามพระนาง ส่วน Kings County (บรู๊คลินน์) ซึ่งก่อตั้งในปี 1683 ตั้งชื่อตามพระราชสวามีของพระองค์
เนื่องจากข้อกล่าวหาที่สมเด็จพระราชินีและพระราชวงศ์ของเพระนางได้แสวงหากำไรจาก การค้าทาส ได้มีความพยายามล่าสุดในการสร้างอนุสาวรีย์สูง 10 เมตร (33 ฟุต) เพื่อเป็นเกียรติแก่พระนางในควีนส์ได้ถูกทำลายโดยชาวพื้นเมืองและชาวแอฟริกันอเมริกัน,ไอริชอเมริกัน และกลุ่มชาติพันธ์อื่นๆ แต่อนุสาวรีย์ยังคงอยู่ใน Parque das Nações, กรุงลิสบอน, ประเทศโปรตุเกส หันพระพักตร์ไปทางควีนส์ข้ามมหาสมุทรแอตแลนติก
พระอิสริยยศ

25 พฤศจิกายน พ.ศ. 2181 - 1 ธันวาคม พ.ศ. 2183: ดอนนา คาทาลีนา เดอ บรากังซา(Dona Catarina de Bragança)
1 ธันวาคม พ.ศ. 2183 - 17 พฤศจิกายน พ.ศ. 2196: เจ้าหญิงดอนนา คาทาลีนา(Her Highness The Infanta Dona Catarina)
17 พฤศจิกายน พ.ศ. 2196 - 23 เมษายน พ.ศ. 2206: เจ้าหญิงแห่งเบย์รา(Her Royal Highness The Princess of Beira )
23 เมษายน พ.ศ. 2206 - 6 กุมภาพันธ์ พ.ศ. 2228: สมเด็จพระราชินีแห่งอังกฤษ,สก็อตแลนด์และไอร์แลนด์(Her Majesty The Queen of England, Scotland and Ireland )
6 กุมภาพันธ์ พ.ศ. 2228 - 31 ธันวาคม พ.ศ. 2248: สมเด็จพระพันปีหลวงแห่งอังกฤษ,สก็อตแลนด์และไอร์แลนด์(Her Majesty The Queen Dowager of England, Scotland and Ireland)